

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 335-01/19-01/2**

**URBROJ: 2198/31-01-19-1**

**Gračac, 11. prosinca 2019.**

Na temelju članka 9. Zakona o ugostiteljskoj djelatnosti („Narodne novine“ broj 85/15, 121/16, 99/18), članka 6. Odluke o ugostiteljskoj djelatnosti na području Općine Gračac („Službeni glasnik Općine Gračac“ 5/15) i članka 47. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“), donosim

**Odluku**

**o produženju radnog vremena ugostiteljskih objekata**

**Članak 1.**

Svi ugostiteljski objekti iz skupine „Restorani i Barovi“ na području Općine Gračac mogu produžiti radno vrijeme za vrijeme manifestacije „Božić u Gračacu“ prigodom obilježavanja božićnih i novogodišnjih blagdana, odnosno svim danima, počevši od 20. prosinca 2019. do 8. siječnja 2020. godine, mogu raditi najduže do 05,00 sati ujutro.

**Članak 2.**

Produženo radno vrijeme iz članka 1. ove Odluke odobrava se uz obvezu ugostitelja da se pridržavaju odredbi Zakona o zaštiti od buke „Narodne novine“ broj 30/09, 55/13,153/13 i 41/16), Odluke o dozvoljenom prekoračenju najviše dopuštene razine buke („Službeni glasnik Općine Gračac“ 2/17) i propisa koji uređuju javni red i mir.

**Članak 3.**

Ova Odluka stupa na snagu danom donošenja.

**OPĆINSKA NAČELNICA:**

**Nataša Turbić, prof.**